SUURI KOSMINEN YHTEENTÖRMÄYS 1/2
Taivaan törmäämisestä maahan jäi jälki.
Silloin taivaan jumalisuus törmäsi maailman inhimillisyyteen.
Taivas ja maa törmäävät yhteen
Kaikkien Pelastaja on saapunut
Hän herättää kuolleet eloon -
kirkastaakseen Sinun nimeäsi
Minulla on tänään hieno sanoma. Se perustuu uuteen lauluumme, -
joka kertoo taivaan ja maan yhteentörmäyksestä.
Uskon, että se siunaa sinua.
Taivas ja maa törmäävät. Se on suuri kosminen yhteentörmäys.
"Taivas ja maa törmäävät yhteen. Kaikkien Pelastaja on saapunut.
Hän herättää kuolleet eloon." Tästä on upea laulaa.
"Hän herättää kuolleet eloon Sinun nimesi kunniaksi.
Hänen haavansa parantavat meidät, Hänen kuolemansa tuo elämän.
Jeesuksen nimessä. Kaikki sorto lakkaa..."
Miksi? Jeesuksen voiton ja ylösnousemuselämän ansiosta.
"Kaikki sorto lakkaa, kaikki vangit vapautetaan Jeesuksen nimessä."
Suuri kosminen yhteentörmäys: Taivas ja maa törmäävät yhteen.
Taivaan yliluonnollinen voima, ihmeellisyys ja arvovalta -
törmäävät jokapäiväisen elämän kipuihin, häpeään ja levottomuuteen, -
jotka hallitsevat maan päällä ja meidän todellisuudessamme.
Kolme asiaa törmäyksistä.
Ensinnäkin ne jättävät aina jonkin jäljen tai vaikuttavat jotenkin.
Kun sain upouuden auton vuosi sitten, päätin, etten naarmuttaisi sitä.
Autoja on nykyisin paljon vaikeampi naarmuttaa kuin ennen, -
koska joka puolelta autoa kuuluu erilaisia äänimerkkejä.
Olin pysäköimässä kirkkomme vastapäisen kahvilan eteen.
Peruuttaessani luotin ehkä vähän liikaa noihin äänimerkkeihin, -
sillä kuulin yhtäkkiä karmaisevan, raapivan äänen.
Olin törmännyt pienen kuorma-auton metalliseen lavaan.
Sen oli täytynyt mennä pysäköinti- tutkan sensorien alapuolelta, -
koska ne eivät havainneet sitä.
Tuo törmäys todellakin jätti jälkensä autooni.
Monesti törmäyksen jäljet näkyvät auton lisäksi myös lompakossa.
Törmäykset siis jättävät jäljen. Oletteko vielä mukana?
Toinen asia törmäyksistä on se, että ne paljastavat asioita.
Eräs kuusikymppinen pastori, jolta kukaan ei osaisi odottaa -
tällaista temppua, kertoi minulle kerran jumalanpalvelusten välissä, -
että hän oli kerran mennyt Kiovassa kavereidensa kanssa 10. kerrokseen -
vesimelonin kanssa ja pudottanut sen alas kadulle.
Kysyin, paljastiko vesimelonin törmäys mitään.
Törmäys oli ollut niin voimakas, ettei melonista jäänyt jäljelle mitään.
Mutta tietysti törmäys paljastaa vesimelonin sisuksen.
Tämä ei tapahtunut keskustassa, vaan syrjemmällä, mutta silti hän teki sen.
Puhuin aiemmin Genevessä olevasta suuresta tieteellisestä keskuksesta, -
jonka rakentaminen maksoi 10 miljardia dollaria.
Se lataa tietoa tietokoneisiin, joita sijaitsee monissa maissa, -
ja työllistää tuhansia tutkijoita. Siellä kiihdytetään hiukkasia -
niin suuriin nopeuksiin, että ne törmäävät toisiinsa.
Sitten katsotaan, mitä törmäyksessä paljastuu.
Viime vuonna keskus todisti löytäneensä ns. Jumalan hiukkasen.
Yleisemmin sitä kutsutaan Higgsin bosoniksi sen tutkijan mukaan, -
joka ennusti sen löytymisen. Se on luomistyön puuttuva osa.
Hiukkasten törmätessä yhteen löytyi se luomakunnan osanen, -
jonka ansiosta hiukkaset voivat kerätä itselleen massaa.
Toisin sanoen sen ansiosta meillä on materiaa, -
joka mahdollistaa sellaisen elämän syntymisen, jonka me tunnemme.
Se löytyi törmäyksessä. Kun Jeesus törmäsi yhteen maan kanssa, -
syntyi luonnollinen reaktio. Maa järisi ja kalliot halkeilivat.
Sillä oli myös hengellinen vaikutus. Ihmiset saivat yhteyden Jumalaan.
Väliverho, joka piti ihmiset ulkona, repeytyi ylhäältä alas sillä hetkellä, -
kun Jeesus antoi henkensä. Ihmiset pääsivät Jumalan läsnäoloon.
Kaikki se on ihmeellistä. Risti paljastaa asioita, -
samoin ylösnousemus. Kun kivi vieritettiin pois haudan suulta, -
maa järisi jälleen, aivan samoin kuin silloin, kun Jeesus kuoli ristillä.
Molemmat vaikuttivat maahan. Haluan kertoa, mitä silloin paljastui.
Silloin paljastui Jumalan Sana siitä, että Jeesus Kristus, Pelastaja, -
joka roikkui ristillä, oli Jumalan Poika. Silloin ihmiset näkivät sen.
Ristillä ja ylösnousemuksessa paljastuivat Jumalan suunnitelma, -
Hänen lupauksensa ja pelastuksensa. Kolmas asia törmäyksistä.
Yleensä yhteentörmäykset aiheuttavat ainakin jonkin verran -
tuhoa ja hävitystä.
Älkää pelästykö, mitään sellaista ei tapahdu nyt, mutta kuvitelkaa, -
että kesken jumalanpalveluksemme valtava asteroidi lähestyisi maata.
Kuvitelkaa, että se laskeutuisi kohti Koillis-Sydneyn lähiöitä -
ja iskeytyisi kattoon kesken puheeni. Se aiheuttaisi valtavaa tuhoa.
Tässä suhteessa taivaan ja maan välinen yhteentörmäys on erilainen.
Sen tehtävä on pelastaa meidät tuholta ja tuoda mukanaan elämää.
Se pelastaa kuolemalta ja tuo elämän. Se on niin voimallinen.
Tämä johtaa minut loogisesti fysiikkaan ja Isaac Newtoniin.
Arvasitte varmaan, että puhuisin seuraavaksi siitä, -
olenhan suuri fyysikko.
Isaac Newton kehitti 1600-luvulla mekaniikan kolme lakia.
Ne muuttivat ihmisten käsitystä maailmankaikkeudesta.
Newtonin kolmas laki sanoo, että kun kappaleeseen vaikuttaa jokin voima, -
sille on olemassa yhtä suuri vastakkai- seen suuntaan vaikuttava voima.
Arvasinhan, että muistaisitte sen.
Newton kuvasi asiaa näin: -
Kun kappale osuu toiseen kappaleeseen jollakin voimalla, -
eli ne törmäävät toisiinsa, toinen kappale vaikuttaa ensimmäiseen -
yhtä suurella, mutta vastakkais- suuntaisella voimalla.
Yhteentörmäyksessä tapahtuu siis niin, -
että kaksi voimaa vaikuttaa toisiinsa.
Tässä tapauksessa toinen voima on taivas, toinen taas maa.
Taivas törmää maahan voimalla, ja maa vastaa yhtä suurella voimalla.
Taivaan tapahtumat saavat aikaan vastakkaisen vaikutuksen maassa.
Miltä se näyttäisi? Se näyttäisi siltä, mitä näimme lomallamme.
Olimme syöneet lounasta kauniissa kalaravintolassa meren rannalla.
Näimme kaksi varakkaan näköistä, hyvin pukeutunutta naista.
He tulivat valtavasta veneestä, joka kellui Välimeressä.
Suurin osa meistä ei tunne ketään, joka omistaisi sellaisen veneen -
tai olisi edes käynyt sellaisessa.
Nuo naiset nousivat nauraen ja kikattaen kumiveneeseen -
lähteäkseen lounaalle ja saivat oppia Newtonin 3. lain kantapään kautta.
Kun he yrittivät nousta kumiveneestä laiturille, -
laituriin ja veneeseen vaikutti sama voima, mutta vastakkaiseen suuntaan.
Heillä oli siis toinen jalka veneessä ja toinen laiturilla.
Tuonakin päivänä tapahtui kaste. Se todella oli kaste.
Voima sai siis kappaleen liikkumaan toiseen suuntaan.
Sama pätee golfiin. Hyvä golfaaja voi lyödä palloa niin, -
että pallo lentää yhteen suuntaan ja tii toiseen.
Minä olen historian ainoa pelaaja, jonka tii lentää eteenpäin -
ja golfpallo taaksepäin.
Kerran ammuin isolla aseella, AK-47-rynnäkkökiväärillä.
Ammuin tietysti kohti maalitaulua, en kohti ihmistä tai eläintä.
Ette usko, miten voimakkaasti ase potkaisi takaisin, kun ammuin.
Sellaista se on. Ajattele Jeesusta ja taivaan ja maan yhteentörmäystä.
Ajattele Jeesuksen kuolemaa ja ylösnousemusta.
Ajattele, mitä tapahtuu, kun taivaan voima törmää maahan.
Törmäys on melko voimakas, usko pois.
Newtonin lain mukaan vaikutus toiseen kappaleeseen, maahan, -
on yhtä suuri. Sitä ei kannata aliarvioida.
Kun taivaan valtavat voimat törmäävät maahan, -
maa liikahtaa väistämättä. Se ei voi enää olla samanlainen kuin ennen.
Jos Jeesus tunkeutuu elämääsi tuoden pelastuksen mukanaan, -
taivaan voiman törmääminen maailmaasi -
saa elämässäsi aikaan yhtä voimakkaan reaktion.
Et ole enää samanlainen kuin ennen.
Juhlimme tätä voimakasta yhteentörmäystä, kun ajattelemme -
Jeesuksen ylösnousemuselämää.
Yhtä suuri voimavaikutus, mutta vastakkaiseen suuntaan.
Siksi Jeesuksen kuolema ei saanut aikaan lisää kuolemaa, vaan elämän.
Vastakkainen vaikutus. Siksi se, että Jeesus hylättiin, -
aiheutti sen, että meidät hyväksyttiin.
Hänet häpäistiin, me löysimme armon.
On armo suuri ihmeinen, se muuttaa sydämen.
Yhtä suuri voimavaikutus, mutta vastakkaiseen suuntaan.
Tämä on väkevä tapa kuvata taivaan ja maan yhteentörmäystä, -
joka tapahtui ristillä ja tyhjän haudan ihmeessä.
Koko Jeesuksen elämä oli yhtä taivaan törmäämistä maahan.
Hänen syntymänsä ja kasteensa, Hänen opettamansa rukous, -
Hänen ristiinnaulitsemisensa, Hänen ylösnousemuksensa -
ja Hänen taivaaseen astumisensa olivat kaikki yhteentörmäyksiä.
Siksi Hän voi yhä törmätä yhteen maailmasi kanssa.
Hän voi kohdata kipusi, huolesi, rahanpuutteesi, ongelmasi, -
sydänsurusi ja ihmissuhdeongelmasi. Kuvittele, mitä tapahtuu, -
kun Jeesus tulee maailmaan, kärsii ja kuolee.
Taivaan voima tunkeutuu nyt elämääsi yhtä suurella voimalla, -
mutta sillä on vastakkainen vaikutus. Jeesuksen kuolema tuo elämän.
Se, että Hänet hylättiin ja häpäistiin, auttaa sinua löytämään -
hyväksynnän, armon ja rakkauden. Hän ei ole haudassa, Hän elää!
Inkarnaatio tarkoittaa sitä, että Jumala tulee ihmiseksi.
Kun Jeesus syntyi ihmiseksi, taivaan jumalisuus törmäsi yhteen -
maan inhimillisyyden kanssa.
Mitä ovat taivas ja maa?
Teologien mukaan taivas on paikka, jossa Jumala on täysin läsnä.
Maa, se mitä on auringon alla, on paikka, jossa me elämme.
Tiedämme, mitä kaikkia haasteita ja ongelmia siihen liittyy.
Kuningas Salomo kokeili Valitusvirsien kirjassa kaikkea.
Täällä maan päällä hän kokeili viiniä ja juhlimista.
Hän puhuu viinistä, naisista, juhlista, ilonpidosta ja rahasta.
Hän puhuu työn turhuudesta. Kaikkea, mitä hän kokeilee -
auringon alla tai taivaan alla, hän kuvaa turhuudeksi.
Se on turhaa, koska ei tuo mitään tyydytystä.
Se ei tyydytä. Näin hän näki asiat.
Kun taivas törmää yhteen maan kanssa, on hienoa, -
ettemme ole enää sidottuja siihen, mitä auringon alla on.
Se tuo mukanaan taivaalliset asiat, Jumalan voiman ja täyden läsnäolon.
Se saa meissä aikaan yhtä voimak- kaan, mutta vastakkaisen reaktion -
verrattuna siihen, mitä kuolema tekisi, tuodakseen meille elämän.
Rakastan evankeliumin voimaa, rakastan Jeesuksen elämän voimaa.
Raamattu sanoo: "Sana tuli lihaksi".
Se ei tarkoita vain Raamattua, se tarkoittaa Jeesusta.
Joh. 1.1 "Alussa oli Sana, ja Sana oli Jumalan tykönä, ja Sana oli Jumala."
Jae 14 "Ja Sana tuli lihaksi ja asui meidän keskellämme".
Eikö olekin hienoa? Sana muutti naapurustoomme.
Tuolla hetkellä tapahtui jotakin, joka on täysin vastakkaista kuin se, -
mitä uskonto tekee. Kaikki uskonnot rakentavat tikapuita Jumalan luo.
Ne yrittävät löytää tien Jumalan luo saavuttamalla Jumalan mittapuun.
Se tapahtuu tekemällä hyviä tekoja ja olemalla hyvä ihminen.
Jae Room. 3:23 sanoo, että me emme ole hyviä.
Me kaikki täällä auringon alla olemme syntisiä -
ja siten Jumalan kirkkautta vailla.
Vaikka olisimme kuinka hyviä, yrittäisimme kuinka kovasti -
tai tekisimme miten suuria uhrauksia tahansa, emme voi kiivetä taivaaseen.
Emme pääse sinne itse. Siksi Jesaja kirjoittaa jakeessa Jes. 64:1 -
"Oi, jospa sinä halkaisisit taivaat ja astuisit alas, niin että vuoret -
järkkyisivät sinun edessäsi..."
Mitä tapahtui, kun Jeesus tuli alas ja kuoli ristillä?
Maa järisi aivan yhtäkkiä, tuli maanjäristys.
Mitä tapahtui, kun kivi vieritettiin pois haudan edestä? Maa järisi.
Eikö olekin hienoa, ettei meidän tarvitse yrittää päästä Jumalan luo, -
koska Hän haluaa tulla luoksemme sinne, missä olemme?
Voimme nähdä taivaan ja maan yhteentörmäyksen -
Jeesuksen syntymässä, kuolemassa ja siinä, miten Hän opetti rukoilemaan.
Isä meidän -rukouksessa Jumalan tahto törmää maan itsepäisyyteen -
eli siihen, että olemme täynnä omaa tahtoamme. Miten Jeesus opettikaan?
Tässä se on, Matt. 6:9. "Isä meidän, joka olet taivaissa!"
Hän puhuu siis taivaaseen sekä siitä, mikä on auringon yläpuolella.
"...pyhitetty olkoon sinun nimesi; tulkoon sinun valtakuntasi..."
Sinun valtakuntasi, taivaan valtakunta, sen suuruus koko laajuudessaan.
"...tapahtukoon sinun tahtosi myös maan päällä niinkuin taivaassa..."
Rakastan tuota ajatusta, koska elämme maailmassa, -
jonka valtakunnat tarvitsevat epätoivoisesti vastauksia.
Nuo vastaukset eivät kuitenkaan ole auringon tällä puolella.
Täällä on vain tyhjyyttä ja turhuutta.
Jeesus tuo siis rauhaa väkivallan valtakuntiin.
Hän tuo oikeamielisyyttä sinne, missä epäoikeudenmukaisuus hallitsee.
Hän tuo armoa ylimielisyyden valtakuntaan ja opettaa nöyryyttä.
Jeesus tuo tasa-arvoa sorron valtakuntaan. Hän tuo vapautta.
Sairauden valtakuntaan Jeesus tuo parantumista ja eheyttä.
Hän tuo taivaan tarkoituksen tarkoituksettomuuden valtakuntaan.
Vihan ja jännitteiden valtakunnissa Jeesus opettaa rakastamaan -
niin kuin Hän itse rakasti. Taivas törmää yhteen maan kanssa!
Ajatella, että vuonna 1687 fyysikko Isaac Newton opetti -
mekaniikasta asioita, jotka muuttivat maailmankuvamme.
Hän havaitsi, mitä tapahtuu silloin, kun kappale törmää toiseen.
Törmäyksessä kappaleet vaikuttavat toisiinsa samalla voimalla, -
mutta vastakkaiseen suuntaan.
Jos ajattelemme taivaan yhteentörmäystä maan kanssa, -
taivaan voima tavallaan törmää maan heiveröisyyteen.
Mitä kaikkea tuosta törmäyksestä seuraa?
Jos ajattelet omaa maailmaasi ja kaikkea sitä, mitä sinussa tapahtuu, -
on vaikea löytää ulospääsyä. On hienoa huomata, -
mitä kaikkea Jeesuksen risti ja ylösnousemus saavat aikaan.
Jeesuksen kuolema saa meissä aikaan vastakkaisen reaktion, elämän.
Jeesus kuoli sairauden vuoksi, mutta se toimii vastakkaiseen suuntaan -
ja tuottaa eheyden ja paranemisen.
Maailmassa, jossa on niin paljon taistelua ja sortoa, on hienoa tietää, -
että taivaan valtakunta voi törmätä yhteen maan kanssa.
Kuten Newton sanoi, kappaleiden törmätessä toisiinsa -
ne vaikuttavat toisiinsa yhtä suurella, mutta vastakkaisella voimalla.
Kun taivaan voima vaikuttaa elämääsi, myös vaikutus maan päällä on suuri.
Älä siis aliarvioi sitä, mitä Jumala haluaa tehdä sinussa ja kauttasi.
Kasvoin Fidžillä. Tiesin Jeesuksesta, mutten ottanut Häntä vastaan.
Sitten noin 16-vuotiaana näin erään kitaristin soittamassa torilla.
Hän oli maan paras kitaristi, ja siksi seurasin häntä.
Aloin käydä hänen kirkossaan.
Kun olin käynyt siellä jonkin aikaa, tahtoni alkoi muuttua.
Päätin liittyä siihen kirkkoon. Kysyin äidiltäni lupaa tehdä niin, -
mutta hän sanoi: "Jos menet sinne, et enää tule kotiin."
Soitin kaverilleni, joka oli vienyt minut tuohon seurakuntaan -
ja sanoin, että minut ajetaan kotoa.
Hän sanoi, että voisin tulla asumaan hänen luokseen.
Asuin siellä kolme kuukautta.
Seurakunnan pastori vei minut pyytämään kaloja harppuunalla.
Tulimme takaisin kahdelta yöllä, ja meillä oli valtava kala.
Hän sanoi: "George, rukoilen tämän kalan puolesta.
Perheesi syö sen, ja seuraavana päivänä he soittavat sinulle -
ja pyytävät sinut takaisin kotiin. Vie se siis tänä yönä kotiisi."
Sanoin: "Kello on kaksi yöllä. Ovi on lukossa."
Hän sanoi: "Ei, ovi on auki."
Menimme sinne. Ovi oli auki, ja laitoin kalan keittiön pöydälle.
Aamulla äiti soitti minulle yhtäkkiä. Hän sanoi, että joku oli tuonut kalan -
ja kysyi, tiesinkö, kuka se oli. Sanoin tuoneeni kalan.
Hän puhkesi itkuun, pyysi anteeksi kaikkea sitä, mitä he olivat tehneet -
minulle viime kuukausina ja pyysi minua tulemaan kotiin.
Se oli ensimmäinen kokemani ihme.
Silloin tiesin, että Jumala on totta. Hän elää ja välittää meistä.
Ei ole ketään Jumalamme kaltaista, ei ketään Hänen kaltaistaan, -
ei mitään, joka kestäisi Sinun edessäsi, -
ei linnaketta, jota et voisi murtaa tai sielua, jota et voisi pelastaa.
Jumalamme, et koskaan petä.
Kestät vahvana kaikissa koettelemuksissa, -
olet uskollinen läpi yön, Jumalamme ei koskaan petä, -
Jumalamme ei koskaan petä.
Olet ankkuri tulvan keskellä, pidät tiukasti kiinni.
Tiedän, että et koskaan petä, Jeesus, et koskaan petä.
Kestät vahvana kaikissa koettelemuksissa, -
olet uskollinen läpi yön, Jumalamme ei koskaan petä, -
Jumalamme ei koskaan petä.
Olet ankkuri tulvan keskellä, pidät tiukasti kiinni.
Tiedän, että et koskaan petä, Jeesus, et koskaan petä.
Huuda, huuda Jeesuksen Kristuksen nimeä.
Se on ainoa nimi, joka pelastaa.
ILMAINEN CD TUKIJOILLEMME
Tämä toivo on sieluni ankkuri, varma ja luja.
Se vie minut pois luonnollisesta Jumalan iankaikkiseen läsnäoloon, -
jos vain aidosti uskon, että Hänen nimensä on korkeampi, -
Hänen Sanansa on suurempi ja että voimme ankkuroida toivomme niihin.
Totuus minusta ei enää perustu tekoihini, sukujuuriini, -
menneisyyteeni, nykyisyyteeni tai ansioluettelooni.
Evankeliumi kertoo totuuden minusta.
Historian uumenista on noussut lukemattomia kuuluisia nimiä: -
Sinnikkäitä, pahamaineisia, uskonnollisia ja jumalattomia nimiä.
Kavahdatko nimeä Hitler? Innostutko nimestä Armstrong?
Entä mitä nousee sielusi syövereistä, kun kuulet nimen Jeesus?
Jeesuksen hellittämätön rakkaus avaa uusia alkuja, -
ja jokainen saa kiittää siitä Jumalaa. Siksi meillä on täysi syy -
tulla sisään täynnä uskoa ja ylistystä, koska Jumala antaa uuden alun.
Miksei mikään muu nimi liikuta skeptisiä, teoreettisia ja ylväitä?
Mikään muu nimi ei valtuuta tuomaan Taivasten valtakuntaa maan päälle.
Tiedän, ettei ole muuta nimeä. Olipa meitä kaksi, kolme tai miljoona, -
vain tämä nimi yhdistää meidät.
Kiitos, että katsoit ohjelmaa. Toivottavasti teet niin jatkossakin.
Muista, että Jumala haluaa tuoda taivaan voiman maailmaasi.
Siunausta ja muista, että paras on vielä edessä!
Suomennos: Anni Lähteenmäki